Branko Bačanović

mini|Branko Bačanović
**Branko Bačanović** (Sarajevo, 14. juni 1952) je jugoslavenski i bosanskohercegovački umjetnik iz oblasti grafičkog dizajna. Tokom više od četrdeset godina aktivnog rada, oblikovao je plakate i ostali propagandni materijal za sarajevska i druga bosanskohercegovačka pozorišta, kao i za neka od najvećih ostvarenja jugoslovenske kinematografije, poput filmova *Sjećaš li se Dolly Bell* i *Otac na službenom putu*, Emira Kusturice. Dobitnik je značajnih bosanskohercegovačkih, jugoslovenskih i međunarodnih nagrada i priznanja iz oblasti grafičkog dizajna. Od decembra 2022. dopisni je član Akademije nauka i umjetnosti Bosne i Hercegovine (ANUBIH).

## Biografija 
Akademiju likovnih umjetnosti u Sarajevu, studije grafičkog dizajna, završio je 1977. godine. Izlagao je na samostalnim i selektivnim izložbama u BiH i inostranstvu (SAD, Rusija, Kanada, Meksiko, Poljska, Finska, Francuska, Belgija, Kuba, Bugarska, Njemačka, Slovačka, Alžir, Japan, Hrvatska, Srbija, Crna Gora, Slovenija...). Od 1983. ima status samostalnog umjetnika BiH, od 1992. status izuzetnog umjetnika ULUPUBiH-a, od 2013. status zaslužnog umjetnika ULUPUuBiH-a, kao i status istaknutog samostalnog umjetnika Kantona Sarajevo. Dužnost predsjednika Udruženja likovnih umjetnika primijenjenih umjetnosti Bosne i Hercegovine (ULUPUBiH) obavljao je od 1988. do 1990.

U vrijeme Zimskih olimpijskih igara u Sarajevu, 1984., bio je zadužen za izradu vizuelnog identiteta promotivnih materijala (Priručnik grafičkih standarda, projekat sistema ulaznica, vizuelni identitet Olimpijskog muzeja). Bačanović se ogledao u svim oblicima grafičkog dizajna: kompletnim vizuelnim identitetom manifestacija i kompanija, sistemom vizuelizacije u enterijeru i eksterijeru, opremama knjiga i monografija i različitim ilustracijama. Uža specijalnost mu je vizuelni identitet pozorišta, pozorišnih predstava i festivala, likovnih izložbi i svih oblasti kulture, a ističe se i po tome jer je u bosanskohercegovačkim pozorištima uveo praksu tretiranja pozorišnog plakata kao dijela predstave. Bačanović je autor plakata za kultne filmove jugoslovenske kinematografije *Sjećaš li se Dolly Bell* i *Otac na službenom putu*, a vizuelno je oplemenio i monografiju Dubravka Lovrenovića "Stećci", koja je, kao malo koja druga knjiga, doprinijela ispravnom naučnom razumijevanju naše prošlosti.

## Nagrade i priznanja
### Nagrade u Bosni i Hercegovini
* *Nagrada za najbolje ostvarenje iz oblasti grafičkog dizajna* na Izložbi "Collegium Artisticum" (Sarajevo 1979.);
* *Nagrada za najbolje ostvarenje iz oblasti grafičkog dizajna* na Izložbi "Collegium Artisticum" (Sarajevo 1980.);
* *Godišnja nagrada za najbolje ostvarenje iz oblasti grafičkog dizajna* na Godišnjoj izložbi Udruženja likovnih umjetnika primijenjenih umjetnosti Bosne i Hercegovine - ULUPUBiH  (Sarajevo 1980.);
* *Nagrada za najbolje ostvarenje iz oblasti grafičkog dizajna* na Izložbi "Collegium Artisticum" (Sarajevo 1981);
* *Nagrada "Roko Antonić"* za unaprjeđenje grafičkog dizajna na Izložbi "Collegium Artisticum" (Sarajevo 1982.);
* *Godišnja nagrada za najbolje ostvarenje iz oblasti grafičkog dizajna* na Godišnjoj izložbi Udruženja likovnih umjetnika primijenjenih umjetnosti Bosne i Hercegovine - ULUPUBiH (Sarajevo 1984.);
* *Godišnja nagrada za najbolje ostvarenje iz oblasti grafičkog dizajna* na Godišnjoj izložbi Udruženja likovnih umjetnika primijenjenih umjetnika Bosne i Hercegovine - ULUPUBiH (Sarajevo 1985.);
* *Nagrada za najbolje ostvarenje iz oblasti grafičkog dizajna na* Izložbi "Collegium Artisticum" (Sarajevo 1986.);
* *Nagrada za najbolje ostvarenje iz oblasti grafičkog dizajna* na Izložbi „Collegium Artisticum" (Sarajevo 1988.);
* *„GRAND-PRIX" za najbolje ostvarenje iz svih oblasti primijenjene umjetnosti* na Izložbi "Collegium Artisticum" (Sarajevo 1989.)
* *Nagrada za najbolje ostvarenje iz oblasti grafičkog dizajna* na Izložbi „Collegium Artisticum" (Sarajevo 1990.)
* *"GRAND-PRIX" za najbolje ostvarenje iz svih oblasti primijenjene umjetnost*i na Izložbi "Collegium Artisticum" (Sarajevo 1992.);
* *Nagrada za najbolje ostvarenje iz oblasti grafičkog dizajna* (Pozorišni plakat) na Izložbi "Collegium Artisticum" (Sarajevo, 2013.).

### Jugoslovenske nagrade
* *Specijalna diploma i pohvala* na Jugoslovenskom trijenalu pozorišnog plakata i programa "Sterijino pozorje" (Novi Sad 1979.);
* *Druga nagrada i srebrna plaketa* za cjelokupnu grafičku opremu predstava sarajevskih pozorišta na Jugoslovenskom trijenalu pozorišnog plakata i programa "Sterijino pozorje" (Novi Sad 1985.);
*Nagrada Fonda za unapređenje likovne umetnosti "Moša Pijade" (Beograd, 1991.);
* *Treća nagrada i bronzana plaketa* za plakat predstave "Plava Jevrejka" na Jugoslovenskom trijenalu pozorišnog plakata i programa "Sterijino pozorje" (Novi Sad 1992.);

### Nagrade na konkursima
* *Prva nagrada* na Internom konkursu Akademije likovnih umjetnosti Bosne i Hercegovine (ALUBiH) za znak i logo Akademije, te plakat i katalog izložbe "Generacija 1" (prva generacija ALU). (Sarajevo, 1976.);
* *Prva nagrada na pozivnom konkursu za plakat* Festivala malih i eksperimentalnih scena - MESS (Sarajevo 1980.);
* *Prva nagrada na pozivnom konkursu za plakat* Prvog bijenala jugoslovenskog lutkarstva (Sarajevo 1980.);
* *Prva nagrada na pozivnom konkursu za plakat* Festivala malih i eksperimentalnih scena - MESS (Sarajevo 1982.);
* *Prva nagrada na pozivnom konkursu za plakat* Kongresa sindikata BiH (Sarajevo, 1982.);
* *Prva nagrada na pozivnom konkursu za plakat o "Olimpizmu"* (Sarajevo 1982.);
* *Prva nagrada na pozivnom konkursu za plakat* Festivala malih i eskperimentalnih scena – MESS (Sarajevo 1988.)
* *Specijalna nagrada za vizuelni identitet urbanističko-arhitektonskog projekta* na konkursu "Radićeva ulica" (Zajednički projekat sa Zrinkom Rudež i Kenanom Solakovićem) (Sarajevo 1990.):

### Međunarodne nagrade
* *Prva nagrada i zlatna plaketa*  za cjelokupnu grafičku sliku sarajevskih pozorišta na trijenalu pozorišnog plakata i programa "Sterijino pozorje" (Novi Sad 2004.)
* *Specijalna nagrada i Zlatna plaketa Sterijinog pozorja za plakat* predstave "Cirkus Inferno" (Novi Sad 2007.);

## Galerija 
* https://www.wikiart.org/en/branko-bacanovic-bambi

## Vanjski linkovi 
* https://www.oslobodjenje.ba/dosjei/intervjui/branko-bacanovic-dizajner-stoji-iza-svog-rada-531118
* http://museuminexile.com/index.php/designers/branko-bacanovic
* https://www.monitor.co.me/o-majmunima-ribama-i-grafickom-dizajnu/

## Izvori
Grafički kontinuiteti : 1977-2017 = Graphic continuities : 1977-2017; Bačanović, Branko. Sarajevo : Internacionalni multireligijski i interkulturalni centar = International Multireligious and Intercultural Center, 2020. ISBN - 978-9958-9786-9-2; COBISS.BH-ID - 28436486

Branko Bačanović : izložba kulturni plakat Sarajevo, 1976 - 1992. : organizatori Ministarstvo kulture i sporta Kantona Sarajevo, Internacionalni umlitrligijski i interkulturni centar (IMIC) : exibition cultural poster, Sarajevo, 1976 - 1992 : organizers Ministry of Culture and the Sports of the Sarajevo Kanton, Intrernational Multireligious and Intercultural Centre (IMIC). COBISS.BH-ID - 512092873

Branko Bačanović : izložba art plakat Sarajevo, 2001 - 2007 : exibition art poster, Sarajevo, 2001 - 2007. Gradska galerija Collegium Artisticum : Narodno pozorište Sarajevo, 2008. COBISS.BH-ID - 25295110

## Reference
Kategorija:Rođeni 1952.
Kategorija:Bosanskohercegovački grafički dizajneri
Kategorija:Biografije, Sarajevo